text: करतारपुर साहिब गलियारे को खोलने के मुद्दे पर कुमार ने कहा कि पाकिस्तान ने इस विषय पर भारत को आधिकारिक तौर पर कुछ भी नहीं बताया है। इस संबंध में पंजाब के मुख्यमंत्री अमरिंदर सिंह द्वारा विदेश मंत्री सुषमा स्वराज को पत्र लिखने के बारे में पूछे जाने पर उन्होंने कहा कि वह पत्र की सामग्री देखेंगे और तब उसपर टिप्पणी करेंगे। हालांकि, भारत ने सिख श्रद्धालुओं के लिए सीमा खोलने का मामला पहले पाकिस्तान के समक्ष उठाया है। लेकिन पाक की ओर से कोई आधिकारिक पत्र नहीं मिला है। श्रीलंका में राजनीतिक संकट के बारे में पूछे जाने पर कुमार ने कहा कि भारत हालात पर करीबी नजर रखे हुए है।